

VLADA REPUBLIKE HRVATSKE

Zagreb, 27. rujna 2023.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo zdravstva |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog za prihvaćanje pokroviteljstva Vlade Republike Hrvatske nad obilježavanjem 40. godišnjice uspješne izvantjelesne oplodnje - in vitro fertilizacije u Republici Hrvatskoj  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Prijedlog**

Na temelju članka 31. stavka 3. Zakona o Vladi Republike Hrvatske („Narodne novine“, br. 150/11., 119/14., 93/16., 116/18. i 80/22.) i točaka II. i III. Odluke o kriterijima i postupku za prihvaćanje pokroviteljstva Vlade Republike Hrvatske („Narodne novine“, broj 44/16.), Vlada Republike Hrvatske je na sjednici održanoj \_\_\_\_\_\_\_\_\_\_ 2023. donijela

**Z A K L J U Č A K**

 1. Vlada Republike Hrvatske prihvaća pokroviteljstvo nad obilježavanjem 40. godišnjice uspješne izvantjelesne oplodnje - in vitro fertilizacije u Republici Hrvatskoj, sukladno zamolbi Klinike za ženske bolesti i porode, Kliničkog bolničkog centra Zagreb i Medicinskog fakulteta Sveučilišta u Zagrebu.

 2. Prihvaćanjem pokroviteljstva Vlada Republike Hrvatske ne preuzima nikakve financijske obveze.

KLASA:

URBROJ:

Zagreb,

 PREDSJEDNIK

 mr. sc. Andrej Plenković

**O B R A Z L O Ž E N J E**

Ovim Zaključkom Vlada Republike Hrvatske prihvaća pokroviteljstvo nad obilježavanjem 40. godišnjice uspješne izvantjelesne oplodnje - in vitro fertilizacije u Republici Hrvatskoj (Zagreb, 23. listopada 2023.).

U Republici Hrvatskoj medicinski pomognuta oplodnja obilježava dugogodišnju tradiciju. Prije 40 godina, u Klinici za ženske bolesti i porode u Zagrebu (1983. godina) rođeno je prvo dijete začeto izvantjelesnom oplodnjom čime se Republika Hrvatska svrstala visoko na ljestvici reprodukcijske medicine.

Prema procjenama hrvatskih stručnjaka u području ginekologije i reproduktivne medicine te Hrvatskog androloškog društva, neplodnost danas obuhvaća oko 17 % populacije reproduktivne dobi. Nadalje, približni podaci govore o tome kako se od svih neplodnih parova u Republici Hrvatskoj liječi samo njih 15 %.

Tijekom zadnjih 10 godina svjedoci smo trenda porasta liječenja neplodnosti postupcima medicinski pomognute oplodnje kao i broja rođene djece iz istih (povećanje od 76 %).

Također, statistička analiza prema dobnoj kategoriji pacijentica koje su se liječile postupcima medicinske pomognute oplodnje u Republici Hrvatskoj u 2021., pokazala je porast broja žena liječenih postupcima medicinske pomognute oplodnje u svim dobnim skupina, za ukupno 35 % u odnosu na razdoblje od prije 8 godina.

Djelatnost medicinski pomognute oplodnje u Hrvatskoj uređena je Zakonom o medicinski pomognutoj oplodnji („Narodne novine“, broj 86/12.) i pripadajućim pravilnicima.

Slijedom navedenoga, zbog važnosti praćenja kvalitete i uspješnosti provedbe postupaka medicinski pomognute oplodnje, kao i uspostave jedinstvenog sustava kvalitete na nacionalnoj razini predlaže se da Vlada Republike Hrvatske preuzme pokroviteljstvo nad obilježavanjem 40. godišnjice uspješne izvantjelesne oplodnje - in vitro fertilizacije u Republici Hrvatskoj (Zagreb, 23. listopada 2023.).